**ŽIVOTOPIS**

**Ime i prezime: Doc. dr. sc. Fran Domazetović**

**Datum i mjesto rođenja: 28.09. 1992. Osijek**

**Matični broj iz Upisnika znanstvenika: 372494**

**Fran Domazetović** rođen je 28. rujna 1992. godine u Osijeku, Hrvatska. Na Sveučilištu u Zadru akademske godine 2011./2012. god. upisao je *Preddiplomski* j*ednopredmetni sveučilišni studij primijenjene geografije*. Tijekom prediplomskog studija odlazi na Erasmus+ studijski boravak na *Karl-Franzens-Universität* u Grazu (Austrija). Akademske godine 2015./2016. na Odjelu za geografiju upisuje *Diplomski* j*ednopredmetni sveučilišni studij primijenjene geografije*. Za vrijeme diplomskog studija bio je demonstrator na četiri kolegija: *GIScience*, *Modeliranje prostornih podataka u GIS–u*, *Prostorne analize u GIS–u* i *Geografija prirodnih prijetnji*. U sklopu diplomskog studija odlazi na Erasmus+ stručnu praksu u Berlin (Njemačka), gdje radi kao GIS analitičar na *Julius Kühn Institutu*. Dobitnik je ***Nagrade Rektorice Sveučilišta u Zadru u znak priznanja za izvrsne rezultate postignute u akademskoj godini 2015./2016.*** te ***Nagrade Rektorice Sveučilišta u Zadru u znak priznanja za sudjelovanje na projektu Popularizacije znanosti i korištenja geografskih informacijskih sustava (GIS–a) u školama***. Dobitnik je nagrada ***Federik Grisogono*** za izvanredan uspjeh na 2. godini preddiplomskog te na 1. godini diplomskog studija geografije.

Od lipnja do studenog 2018. godine u sklopu stručnog osposobljavanja radi u ***Centru za istraživanje krša i priobalja*** pri Sveučilištu u Zadru. Od studenog 2018. godine do listopada 2021. godine radi na *Odjelu za geografiju, Sveučilišta u Zadru* u sklopu uspostavnog istraživačkog projekta Hrvatske zaklade za znanost (HrZZ), pod nazivom **Laboratorij za geoprostorne analize (GAL UIP-2017-05-2694)**. U sklopu projekta se pod mentorstvom izv. prof. dr. sc. Ante Šiljega bavi primjenom naprednih geoprostornih tehnologija u različitim istraživanjima. Kao zaposlenik Laboratorija za geoprostorne analize završio je različita usavršavanja za rukovanje naprednim geoprostornim tehnologijama (UAV, TLS, 3D skener, itd.) iz sfere daljinskih istraživanja i GIS-a.

U akademskoj godini 2018./2019. upisao je poslijediplomski studij *Jadran poveznica među kontinentima.* Dobitnik je stipendije **DigitalGlobe Fondacije** (**Maxar Technologies**), u sklopu koje su mu za potrebe izrade doktorske disertacije o eroziji tla ustupljene komercijalne satelitske Worldview snimke vrlo-visoke rezolucije. U sklopu poslijediplomskog studija boravio je na Erasmus+ mobilnosti za zaposlenike na Odjelu za geografiju, Harokopio Sveučilišta u Ateni. Poslijediplomski studij završava 12. srpnja 2021. godine, uspješnom obranom doktorskog rada pod nazivom „***Višerezolucijsko modeliranje erozije tla korištenjem geoprostornih tehnologija***“ (mentor: izv. prof. dr. sc. Ante Šiljeg), čime je stekao akademski stupanj doktora znanosti, u području interdisciplinarnih znanosti, znanstveno polje geografija. Od 01. listopada 2021. godine zaposlen je kao poslijedoktorand na Odjelu za geografiju, Sveučilišta u Zadru, a od 01. ožujka 2023. godine izabran je u znanstveno-nastavno zvanje docenta. Izvoditelj je nastave i vježbi na sljedećim kolegijima na Odjelu za geografiju, Sveučilišta u Zadru:

* **Geomorfologija I.;**
* **Geomorfologija II.;**
* **Kartografija i vizualizacija;**
* **Geografski pristup vrednovanju kulturne baštine;**
* **Daljinska istraživanja II.**

Sudjelovanje na znanstvenim projektima:

* **Laboratorij za geoprostorne analize (UIP-2017-05-2694)**, HrZZ, voditelj. Prof. dr. sc. Ante Šiljeg
* **Blizu-predmetna daljinska istraživanja za preciznu inventuru šuma (IP-2016-06-7686)**, HrZZ, voditelj: Dr. Sc. Ivan Balenović
* **Sit Tibi Terra Levis: formule i fraze s nadgrobnih spomenika antičke Liburnije i Japodije (IP-2022-10-7548)**, HrZZ, voditeljica: prof. dr. sc. Anamarija Kurilić

Sudjelovanje na stručnim projektima:

* Suradnik na projektu **ROBONETCBC - Developing innovation network for uptake of solutions in robotics and sensors to improve monitoring and prevention of pollution of freshwater and sea ecosystems, 2024.,** program prekogranične suradnje INTERREG IPA IPA Croatia - Bosnia and Herzegovina – Montenegro.
* Suradnik na projektu **SMART-Water - Self-sustainable Multisensor System for Monitoring Water Quality in Inland Waterbodies, 2024.,** program prekogranične suradnje INTERREG IPA IPA Croatia - Bosnia and Herzegovina – Montenegro.
* Suradnik na projektu **Strategic development of flood management (STREAM), 2020.,** Agencija Zadar NOVA - program prekogranične suradnje INTERREG V-A Italija-Hrvatska 2014.-2020., Voditelj: Agencija Zadar NOVA.
* Suradnik na projektu **Protecting the Enclosed Parts of the Sea in Adriatic from pollution (PEPSEA) - Šibenik**, **2020.,** JU Razvojna agencija ŠK županije - INTERREG projekti, Voditelj: JU Razvojna agencija Šibensko-kninske županije.
* Suradnik na projektu **Protecting the Enclosed Parts of the Sea in Adriatic from pollution (PEPSEA) - Split, 2020.,** Javna ustanova RERA S.D. - INTERREG projekt, Voditelj: Javna ustanova RERA S.D. za koordinaciju i razvoj Splitsko-dalmatinske županije.
* Suradnik na projektu **Protecting the Enclosed Parts of the Sea in Adriatic from pollution (PEPSEA) - Zadar**, **2020.,** Agencija Zadar NOVA - INTERREG projekt, Voditelj, Agencija Zadar NOVA.
* Suradnik na projektu **Kvantitativna analiza jaruga otoka Paga na temelju modela visoke rezolucije, 2017.,** Natura Iadera, Voditelj: Ante Šiljeg.

Sudjelovao je s izlaganjem na **dvadesetak znanstvenih i stručnih konferencija**. Objavio je **desetak izvornih znanstvenih radova** **i desetak poglavlja u knjigama i radova u zbornicima radova**. Osim akademskih aktivnosti 2012. godine počeo se baviti speleologijom u Speleološkom odsjeku Liburnija (SOL) iz Zadra, nakon čega sudjeluje u istraživanju nekih od najvećih speleoloških objekata Hrvatske (ekspedicije: Velebita 2012; Lukina jama 2013; Slovačka jama 2016.) te inozemstva (ekspedicija Frauenmauerhöhle 2012., Hochschwab, Austrija).

* **Google Scholar**: <https://scholar.google.com/citations?hl=en&user=b-qf8u4AAAAJ>
* **Hrvatska znanstvenu bibliografiju (CROSBI):** <https://www.bib.irb.hr/profile/35287>
* **Research Gate:** <https://www.researchgate.net/profile/Fran-Domazetovic>

**Doc. dr. sc. Fran Domazetović**

****